《由羊城如惠州泊源头次蔡明弼斋长韵》
明代·袁邮

曾记羊城两月游，此身漂泊又源头。柳边烟雨清江梦，枕底波涛泛夜舟。

风送天香来惠水，鸟传春意入罗浮。明朝一棹冲寒去，白鹤峰前雾气收。

作者简介：袁邮，字伯高，号温溪。东莞人。师事湛若水。明世宗嘉靖三年（一五二四）贡生。授万载训导。历湘潭教谕、庆远府教授。民国《东莞县志》卷五七、民国张其淦《东莞诗录》卷一一有传。